Solly Msimanga is die DA se Gauteng-premierskandidaat | Maroela Media
Mmusi Maimane, leier van die DA, het Sondag aangekondig dat Solly Msimanga (38), burgemeester van Tshwane, die DA se kandidaat is vir premier van Gauteng vir die 2019-verkiesing.
Maimane het die aankondiging Sondag in Johannesburg gemaak.
Hy meen Msimanga het die ervaring, temperament, integriteit en kundigheid om 'n span te lei wat die verandering sal bring wat die mense van Gauteng verdien.
"Solly verteenwoordig 'n nuwe generasie leiers in die DA, jonk, charismaties, 'n goeie spreker, bekwaam en volkome toegewyd daaraan om die mense van Suid-Afrika se lewe – veral dié wat onderdruk word weens werkloosheid en armoede – te verbeter."
Maimane het gesê dat Tshwane onder Solly se leierskap sy R2 miljard-skuld wat hy van die ANC geërf het na 'n R704 miljoen-surplus kon omswaai.
Msimanga het in Pretoria grootgeword en is al 12 jaar met sy vrou, Monde, getroud. Die egpaar het twee jong seuns, Aobokwe en Amogelang.
DA In die nuus premier Solly Msimanga
Ek kan glo hulle het hulle agterstand ingehaal want my erfbelasting is amper n duisend rand meer die jaar. Die selfde gebeur in Blouberg in die Kaap. Die DA weet hoe om geld te wurg uit die wat bereid is om te betaal
Net nie dit nie! ?
Ek is so bly ek is stem nie vir die DA nie!!
Nou nie juis iets om oor opgewonde te raak nie, ek stem ook nie DA nie my hart le by my eie mense, VF plus